

REPUBLIKA HRVATSKA

ŠIBENSKO-KNINSKA ŽUPANIJA

G R A D ***Š I B E N I K***



Upravni odjel za društvene djelatnosti

Povjerenstvo za provedbu natječajnog postupka

KLASA: 112-02/24-01/10

URBROJ: 2182-1-05/1-24-3

Šibenik, 11. prosinca 2024.

**OBAVIJESTI**

**u svezi provedbe natječaja za prijam u službu višeg stručnog suradnika za društvene projekte**

Grad Šibenik - pročelnica Upravnog odjela za društvene djelatnosti raspisala je natječaj za prijam u službu višeg stručnog suradnika za društvene projekte.

Natječaj je objavljen u Narodnim novinama, broj 143/24, dana 11. prosinca 2024. godine.

Prijave na natječaj podnose se u roku od 8 dana od dana objave natječaja.  
Informacije o natječaju mogu se dobiti u  Službi Tajništva Grada Šibenika, na adresi Trg palih branitelja Domovinskog rata br. 1, Šibenik.

Na temelju članka 19. stavka 6. Zakona o službenicima i namještenicima u lokalnoj i područnoj (regionalnoj) samoupravi (Narodne novine, broj 86/08, 61/11, 4/18, 96/18 i 112/19) i raspisanog natječaja u Narodnim novinama od 11. prosinca 2024. godine, Grad Šibenik obavještava kandidate:

**I. PODACI O PLAĆI**

**Viši stručni suradnik za društvene projekte**

Osnovnu bruto plaću radnog mjesta viši stručni suradnik za društvene projekte sačinjava umnožak koeficijenta radnog mjesta (2,46) i osnovice koja iznosi 730 eura. Za svaku godinu radnog staža plaća se uvećava za 0,5%.

**II. OPIS POSLOVA**

**Viši stručni suradnik za društvene projekte**

Obavlja izradu i provedbu projekata, surađuje sa drugim upravnim odjelima unutar Grada na kreiranju projekata Grada. Surađuje sa drugim stranim i državnim tijelima, pravnim i fizičkim osobama radi pripreme zajedničkih projekata, prikuplja podatke potrebne za izradu projekata. Izrađuje projekte i kandidira za sredstva iz EU fondova, provodi odobrene projekte, koordinira rad s mladima. Obavlja i druge poslove po nalogu pročelnika i pomoćnika pročelnika Upravnog odjela.

**III. Prethodna provjera znanja i sposobnosti kandidata** obuhvaća pisano testiranje i intervju. Za svaki dio provjere kandidatima se dodjeljuje broj bodova od 1 do 10.

Intervju se provodi samo s kandidatima koji ostvare najmanje 50% ukupnog broja bodova na pismenom testiranju.

Kandidati su obvezni pristupiti prethodnoj provjeri znanja i sposobnosti putem pisanog testiranja i intervjua. Ako kandidat ne pristupi testiranju smatra se da je povukao prijavu na natječaj.  
Vrijeme održavanja prethodne provjere znanja i sposobnosti kandidata biti će objavljeno na web stranici Grada Šibenika ([www.sibenik.hr](http://www.sibenik.hr)) i na oglasnoj ploči Grada Šibenika, najkasnije pet dana prije održavanja provjere.

**IV.  Pravni i drugi izvori za pripremanje kandidata za testiranje:**

**Viši stručni suradnik za društvene projekte**

- [Statut](http://www.sabor.hr/fgs.axd?id=16481) Grada Šibenika (Službeni glasnik Grada Šibenika, broj 2/21)

- Zakon o lokalnoj i područnoj ( regionalnoj) samoupravi (NN 33/01, 60/01, 129/05,

109/07, 125/08, 36/09, 36/09, 150/11, 144/12, 19/13 - pročišćeni tekst, 137/15 - ispravak

123/17, 98/19 i 144/20)

            - Zakon o odgoju i obrazovanju u osnovnoj i srednjoj školi (NN 87/08, 86/09, 92/10,

105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20,

151/22, 155/23 i 156/23)

- Zakon o predškolskom odgoju i obrazovanju (NN 10/97, 107/07, 94/13, 98/19, 57/22

i 101/23)

**PREDSJEDNICA POVJERENSTVA**

Nina Erceg, mag.iur.